KYK: Keelvol Engelse speel straatkrieket | Netwerk24
KYK: Keelvol Engelse speel straatkrieket
14 Oktober 2020 05:52
Inwoners van Londen het vandeesweek laataand met bier saamgedrom vir 'n potjie straatkrieket in Peckham in die suide van Londen midde frustrasie met die Britse regering se inperking.
Plesiersoekers het in Ryelaan bymekaargekom waar 'n kolwer voor 'n kartonbord stelling inneem vir 'n bouler wat by die straat afgehardloop kom. Die kolwer kap die bal terwyl omstanders juig en sommige hul drankies mors.
Die beeldmateriaal is Saterdagaand deur die rolprentmaker James Jones geneem. Hy sê hy het die video rondom 22:20 gemaak kort nadat kroeë verplig is om toe te maak volgens die regering se inperkingsreëls.
Min van diegene teenwoordig pas sosiale afstand toe of dra maskers.
"Ek is seker baie mense het sterk menings en geldige kommer oor groepe wat tydens 'n pandemie saamdrom, maar dit was 'n spontane en vrolike oomblik op 'n tyd wat ons almal 'n bietjie geluk in ons lewens skort," sê Jones.